CELEX: 32011D0485
Language: lv
Date: 2011-07-29 00:00:00
Title: Komisijas Īstenošanas lēmums ( 2011. gada 29. jūlijs ) par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā (izziņots ar dokumenta numuru C(2011) 5444) Dokuments attiecas uz EEZ

30.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 198/71
            
         KOMISIJAS ĪSTENOŠANAS LĒMUMS
   (2011. gada 29. jūlijs)
   par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā
   (izziņots ar dokumenta numuru C(2011) 5444)
   (Dokuments attiecas uz EEZ)
   (2011/485/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 7. marta Lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (Radiofrekvenču spektra lēmumu) (1) un jo īpaši tā 4. panta 3. punktu,
   tā kā:
   
               (1)
            
            
               2008. gada 7. novembrī Komisija deva uzdevumu Eiropas Pasta un telesakaru administrāciju konferencei (CEPT) veikt tehnisko izpēti par automobiļu tuvdarbības radaru iekārtām, atbalstot fundamentālo pārskatu atbilstīgi Komisijas Lēmuma 2005/50/EK (2) 5. panta 2. punktam, un veikt radiofrekvenču saderības izpēti attiecībā uz iespējamām alternatīvām pieejām 24 GHz diapazona izmantošanai.
            
         
               (2)
            
            
               
                  CEPT 36. un 37. ziņojums, kas tika iesniegti atbilstīgi dotajam uzdevumam, un fundamentālais pārskats, kas tika izveidots atbilstīgi Lēmumam 2005/50/EK par pārmaiņām 24 GHz un 79 GHz joslas izmantošanā, rāda, ka minētā lēmuma 2. panta 5. punktā minētais atsauces datums – 2013. gada 30. jūnijs – joprojām ir spēkā un ka nav vajadzības to nomainīt ar vēlāku laiku, ņemot vērā to, ka patlaban nav kaitīgas ietekmes uz citiem 24 GHz joslas lietotājiem.
            
         
               (3)
            
            
               Automobiļu tuvdarbības radaru tehnoloģijas izstrāde 79 GHz diapazonam virzās uz priekšu. Tomēr daudz kas liecina par to, ka minētās tehnoloģijas lietojumu iestrādāšana autobūvē netiks sasniegta termiņā, kas noteikts tuvdarbības tehnoloģijai 24 GHz diapazonā, un, ņemot vērā to, cik daudz laika vēl vajadzīgs izstrādes, iestrādāšanas un izmēģināšanas fāzei, ir jādomā, ka 79 GHz radaru iestrādāšana automobiļos, lai būtu iespējams tos masveidīgi izplatīt tirgū, būs iespējama ap 2018. gadu vai varbūt dažus gadus agrāk.
            
         
               (4)
            
            
               Turklāt būs nepieciešams papildu laiks, lai nodrošinātu pāreju no 24 GHz tehnoloģijas uz 79 GHz tehnoloģiju automobiļu montāžas līnijām, kuras izmanto 24 GHz tehnoloģiju un pastāvēs laikā, kad parādīsies jaunās automobiļu montāžas līnijas, kas būs aprīkotas ar 79 GHz tehnoloģiju.
            
         
               (5)
            
            
               Ir būtiski nodrošināt ar 24 GHz radaru aprīkoto automobiļu pašreizējās un turpmākās ražošanas nepārtrauktību, ņemot vērā to nozīmi satiksmes drošībā un vajadzību veicināt šādu lietojumu iekļaušanu iespējami lielākā skaitā gatavo transportlīdzekļu; tādēļ ir jāizvairās no pārtraukuma radaru izmantojamā spektra lietošanā, un ir vajadzīgs pagaidu risinājums, kas nodrošinātu pāreju laikā no 2013. gada 1. jūlija līdz 2018. gada 1. janvārim. Lai būtu iespējams izmantot papildu pārejas periodu, 2018. gada 1. janvāra termiņš būtu jāpagarina par četriem gadiem attiecībā uz automobiļu tuvdarbības radara iekārtām, kas uzstādītas mehāniskajos transportlīdzekļos, kuriem tipa apstiprinājuma pieteikums ir apmierināts pirms 2018. gada 1. janvāra.
            
         
               (6)
            
            
               Ņemot vērā starptautisko aizsardzību, kas piešķirta radioastronomijas, Zemes izpētes pavadoņu un izplatījuma pētniecības pasīvajiem dienestiem 23,60–24 GHz joslā, un izņēmuma raksturu, kas ir minētās joslas piešķīrumam tuvdarbības radariem ar Lēmumu 2005/50/EK, šā piešķīruma pagarināšana nav perspektīva. Bez tam 24–24,25 GHz josla ir piešķirta rūpniecības, zinātnes un medicīnas vajadzībām (ISM josla).
            
         
               (7)
            
            
               
                  CEPT veiktā saderības izpēte, kas aptvēra arī dažas militārās sistēmas, rāda, ka 24,25–27,50 GHz josla var būt tehniski iespējams alternatīvs risinājums. Joslu virs 26,50 GHz NATO apzīmē kā militāru joslu, ko plānots izmantot fiksētajām un mobilajām sistēmām.
            
         
               (8)
            
            
               Būtu jāpatur spēkā ar Lēmumu 2005/50/EK uzliktais 7 % iespiešanās slieksnis, jo nav norāžu par to, ka šāds ierobežojums tiks pārsniegts pirms pārejas uz 79 GHz joslu, un ir jāakcentē tas, ka 24 GHz josla paliek pagaidu risinājums.
            
         
               (9)
            
            
               Komisijai ar dalībvalstu palīdzību būtu jāturpina uzraudzīt šā lēmuma piemērošanu, it sevišķi attiecībā uz ierobežojošo slieksni, kaitīgu traucējumu neesību citiem joslas lietotājiem vai blakus joslām neatkarīgi no tā, vai tiek pārsniegts 7 % slieksnis.
            
         
               (10)
            
            
               Tādēļ attiecīgi būtu jāgroza Lēmums 2005/50/EK.
            
         
               (11)
            
            
               Šajā lēmumā paredzētie pasākumi ir saskaņā ar Radiofrekvenču spektra komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/50/EK groza šādi:
   
               1)
            
            
               lēmuma 2. panta 5) punktu aizstāj ar šādu:
               
                           “5)
                        
                        
                           “atsauces datumi” ir 2013. gada 30. jūnijs 21,65–24,25 GHz frekvencēm un 2018. gada 1. janvāris 24,25–26,65 GHz frekvencēm;”;
                        
                     
         
               2)
            
            
               lēmuma 3. pantu groza šādi:
               
                           a)
                        
                        
                           otrajā daļā vārdus “atsauces datumam” aizstāj ar “atsauces datumiem”;
                        
                     
                           b)
                        
                        
                           trešajā daļā vārdus “šī datuma” divās vietās aizstāj ar “šiem datumiem”;
                        
                     
                           c)
                        
                        
                           pēc trešās daļas pievieno šādu:
                           “Bet 2018. gada 1. janvāra termiņu pagarina par četriem gadiem automobiļu tuvdarbības radaru iekārtām, kas uzstādītas mehāniskajos transportlīdzekļos, par kuriem tipa apstiprinājuma pieteikums ir iesniegts atbilstīgi Eiropas Parlamenta un Padomes Direktīvas 2007/46/EK (3) 6. panta 6. punktam un ir apmierināts pirms 2018. gada 1. janvāra.
                        
                     
         
               3)
            
            
               lēmuma 5. pantu groza šādi:
               
                           a)
                        
                        
                           panta 1. punkta d) apakšpunktā vārdus “atsauces datuma” aizstāj ar “atsauces datumu”;
                        
                     
                           b)
                        
                        
                           panta 2. un 3. punktu svītro;
                        
                     
                           c)
                        
                        
                           panta 4. punktu aizstāj ar šādu:
                           “4.   Dalībvalstis palīdz Komisijai veikt 1. punktā minēto pārbaudi, nodrošinot, ka nepieciešamā informācija laikus tiek savākta un nodota Komisijai, it sevišķi pielikumā izklāstītā informācija.”
                        
                     
         2. pants
   Šis lēmums ir adresēts dalībvalstīm.
   
      Briselē, 2011. gada 29. jūlijā
      
         
            Komisijas vārdā –
         
            priekšsēdētāja vietniece
         
         Neelie KROES
      
   
   
      (1)  OV L 108, 24.4.2002., 1. lpp.
   
      (2)  OV L 21, 25.1.2005., 15. lpp.
   
      (3)  OV L 263, 9.10.2007., 1. lpp.”;